L’Ajuntament de Sagunt i Transversal Cooperativa organitzen una jornada sobre l’economia social i l’empresa cooperativa
16 de novembre 2017

![](/media/3yxjoxe1/62rrss-cooperativisme_cuerpo.jpg)  
  

La delegació de Joventut de l'Ajuntament de Sagunt, junt a Transversal Cooperativa, ha organitzat la jornada _Altres formes d’ocupació. Recursos per a emprendre des del cooperativisme_, que tindrà lloc el dissabte 2 de desembre, en el Centre Cultural Mario Monreal.

Es tracta d'una activitat gratuïta de caràcter pràctic, a través de la qual es pretén conéixer la realitat i les potencialitats de l'economia social i de l'empresa cooperativa. Mitjançant esta jornada, es facilitaran coneixements de caràcter teoricopràctic sobre l'empresa cooperativa i l'economia social, així com la possibilitat de conéixer projectes empresarials cooperatius de primera mà, i realitzar un taller sobre idees, projectes o casos concrets.

L'activitat començarà a les 10.30 hores amb una introducció sobre l'economia social i el cooperativisme, així com algunes directrius del que suposa emprendre en col·lectiu amb compromís social. Després de la pausa de les 11.15 h, tindrà lloc el panell d'experiències a les 11.30 h, en el qual es comptarà amb el testimoniatge de la cooperativa El Rogle Mediació i Advocacia, l'empresa de reformes i rehabilitacions El Taulell, Som Alimentació Coop.V. i Canopia Coop.V.

A la vesprada, a les 16 hores, començarà un taller pràctic de dos hores sota el títol _Convertix la teua idea o projecte en oportunitat cooperativa,_ en el qual els interessats podran conéixer tot el que necessiten saber sobre l'empresa cooperativa, el pla d'empresa cooperativa, els tràmits, subvencions i ajudes, el mercat social i altres xarxes.

Tots els interessats podeu trobar més informació o inscriure's en la jornada telefonant al 96 268 34 39 fins al 30 de novembre.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-i-transversal-cooperativa-organitzen-una-jornada-sobre-l-economia-social-i-l-empresa-cooperativa/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-i-transversal-cooperativa-organitzen-una-jornada-sobre-l-economia-social-i-l-empresa-cooperativa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-i-transversal-cooperativa-organitzen-una-jornada-sobre-l-economia-social-i-l-empresa-cooperativa/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-i-transversal-cooperativa-organitzen-una-jornada-sobre-l-economia-social-i-l-empresa-cooperativa/)